Χοσέ Πιεντιμπένε

Ο Χοσέ Μιγκέλ Πιεντιμπένε Φεράρι (José Miguel Piendibene Ferrari, 5 Μαΐου 1890 – 12 Νοεμβρίου 1969), ήταν Ουρουγουανός διεθνής ποδοσφαιριστής που αγωνιζόταν ως επιθετικός. Ένας από τους καλύτερους Ουρουγουανούς ποδοσφαιριστές όλων των εποχών, υπήρξε ο πρώτος μεγάλος παίκτης στην ιστορία του ποδοσφαίρου της Νότιας Αμερικής.

 Βιογραφία 

Ο Χοσέ Πιεντιμπένε γεννήθηκε στη γειτονιά Ποκίτος του Μοντεβιδέο και ήταν το μικρότερο από τα οκτώ παιδιά του Δον Χουάν και της Δόνα Ρόζα.

Έκανε το ντεμπούτο του για την Ιντρεπίδο, την ομάδα των σιδηροδρόμων της Κεντρικής Ουρουγουάης, στις 26 Απριλίου 1908 σε ηλικία 17 ετών, παίζοντας ως δεξιός ακραίος επιθετικός, σκοράροντας δύο γκολ με αντίπαλο την Κλαμπ Φρανς και εντυπωσιάζοντας τους πάντες. Η Πενιαρόλ έσπευσε να αποκτήσει τον ταλαντούχο παίκτη διατηρώντας τον στη δύναμή της σε όλη την καριέρα του. Με το σύλλογο κατέκτησε τεσσάρα πρωταθλήματα, δύο εθνικά κυπέλλα και πέντε διεθνή. Αγωνίστηκε συνολικά 506 παιχνίδια, σκοράροντας 253 γκολ. Ο Πιεντιμπένε κατέχει επίσης το ρεκόρ των περισσότερων ουρουγουανικών ντέρμπι (με τη Νασιονάλ με 62 αγώνες, έχοντας σκοράρει 21 γκολ. Το 1924, η Πενιαρόλ τον ανακήρυξε «επίτιμο μέλος» του συλλόγου. Όταν η Πενιαρόλ γιόρτασε την 50ή επέτειό της το 1941, ο Πιεντιμπένε ήταν ο σημαιοφόρος της. Τον αποκαλούσαν «ο Δάσκαλος» (el Maestro) όχι μόνο για το εξαιρετικό του ποδόσφαιρο, αλλά και για το ευγενές του παιχνίδι, σε σημείο που να μην πανηγυρίζει τα γκολ του με ενθουσιασμό. 

Αγωνιζόταν ως κεντρικός επιθετικός αλλά διέθετε μεγάλη ευχέρεια σε όλες τις θέσεις της επίθεσης, ενώ του αποδίδεται η δημιουργία της θέσης του «ψευδούς 9» (false 9). Θεωρούνταν ολοκληρωμένος ποδοσφαιριστής που ξεχώριζε για το όραμά του, τις εξαιρετικές πάσες, τα ακριβή σουτ, τις ντρίμπλες, τις κεφαλιές και τα υπέροχα τακούνια του. Παράλληλα, ήταν ο πρώτος επιθετικός που χρησιμοποίησε τις κοντινές πάσες στον τρόπο ανάπτυξης του παιχνιδιού, γεγονός που τον καθιστά πρωτοπόρο. Στην ιστορία έμεινε το γκολ του εναντίον της  Εσπανιόλ στον μυθικό  τερματοφύλακα Ρικάρδο Θαμόρα το 1926, ήδη στα 36 του. 

Ο Πιεντιμπένε έκανε το ντεμπούτο του για την εθνική ομάδα ποδοσφαίρου της Ουρουγουάης το 1909 με αντίπαλο την Αργεντινή στο Μπουένος Άιρες. Κατά τη διάρκεια της 14χρονης σταδιοδρομίας του με την εθνική ομάδα, αγωνίστηκε 40 φορές, σημειώνοντας 20 γκολ. Έκανε την τελευταία του εμφάνιση το Νοέμβριο του 1923. Στο Πρωτάθλημα Νότιας Αμερικής του 1916, ο Πιεντιμπένε σημείωσε το πρώτο γκολ του στην ιστορία της διοργάνωσης σε αγώνα εναντίον της Χιλής. Τελείωσε τη διοργάνωση με δύο γκολ και ισοβαθμώντας στη δεύτερη θέση της λίστας των σκόρερ. Ήταν μέλος της ομάδας της Ουρουγουάης για το Πρωτάθλημα Νότιας Αμερικής του 1917, αλλά δεν αγωνίστηκε σε κανέναν αγώνα. Ήταν επίσης μέλος της τρίτης νίκης της Ουρουγουάης στο Πρωτάθλημα Νότιας Αμερικής στη διοργάνωση του 1920, όπου σκόραρε ένα γκολ σε τρεις αγώνες, ενώ αναδείχθηκε και πολυτιμότερος παίκτης της διοργάνωσης. Αγωνίστηκε με την εθνική ομάδα στο τουρνουά του 1921, όπου η Ουρουγουάη κατέλαβε την τρίτη θέση. Ο Πιεντιμπένε σκόραρε ένα γκολ. Παρόλο που ήταν τρεις φορές πρωταθλητής του Κόπα Αμέρικα, λόγω των προβλημάτων του συλλόγου με την Ομοσπονδία, δεν μπόρεσε να συμμετάσχει στους Ολυμπιακούς Αγώνες του 1924. Το 1928, παρά το γεγονός ότι κλήθηκε από τον Φέλιξ Πολέρι για τους Αγώνες του Άμστερνταμ. Μετά την ανάδειξη του Έκτορ Σκαρόνε η συνύπαρξη τους υπήρξε σπάνια. 

Μετά την αποχώρησή του από την ενεργό δράση, ο Πιεντιμπένε διετέλεσε προπονητής της Πενιαρόλ για δύο σύντομες περιόδους, το 1934 και το 1940–41.

 Τίτλοι και διακρίσεις 

Πενιαρόλ
 Πρωτάθλημα Ουρουγουάης (4) : 1911, 1918, 1921, 1928
 Κύπελλο Διοργάνωσης : 1916
 Κύπελλο Τιμής : 1918
 Κύπελλο Ισοπαλίας : 1916
 Κύπελλο Τιμής Cousenier (3) : 1909, 1911, 1918
 Κύπελλο Αλντάο : 1928

Ουρουγουάη
 Κόπα Αμέρικα (3) : 1916, 1917, 1920
 Κύπελλο Λίπτον (2) : 1910, 1911
 Κύπελλο Νιούτον (4) : 1912, 1915, 1919, 1920
 Κύπελλο Πρέμιερ Χόνορ Αργεντινής (2) : 1910, 1912
 Κύπελλο Τιμής Πρώτης Κατηγορίας Ουρουγουάης (5) : 1911, 1912, 1914, 1918, 1920

Ατομικές διακρίσεις
 Καλύτερος παίκτης Κόπα Αμέρικα : 1920

 Παραπομπές 

 Εξωτερικοί σύνδεσμοι 




Κατηγορία:Ουρουγουανοί ποδοσφαιριστές 
Κατηγορία:Ποδοσφαιριστές Εθνικής Ουρουγουάης 
Κατηγορία:Ποδοσφαιριστές Κλουμπ Ατλέτικο Πενιαρόλ 
Κατηγορία:Παίκτες νικητές Κόπα Αμέρικα 
Κατηγορία:Επιθετικοί ποδοσφαιριστές
Κατηγορία:Ουρουγουανοί προπονητές ποδοσφαίρου